Mėžionys

Mėžionys – gatvinis kaimas Švenčionių rajono savivaldybėje, 8 km į pietvakarius nuo Švenčionių, prie Mėžios (Mėžės) upelio. 2 km į pietus, už Paulinavo miško, telkšo Sarių ežeras. Seniūnaitijos centras.

Istorija 

Kaimas įkurtas XVI a. antroje pusėje per Valakų reformą. XVIII a. priklausė Vilniaus vyskupui I. J. Masalskiui, XIX a. – Cirkliškio dvaro savininkams grafams Mostovskiams. 1 km į pietvakarius nuo kaimo yra Mėžionių pilkapynas.

Gatviniame rėžiniame išretėjusiame kaime išliko vertingų XIX a. pabaigos – XX a. pradžios etnografinių gatvinių vienpusių arba dvipusių sodybų ir pavienių pastatų. Dvigalės arba viengalės pirkios statytos iš tašytų arba apvalių rąstų, sujungtų į kertes, kartais į sąsparas, su pėdintais permetimais dvišlaičiais, pusskliaučiais arba mišriais stogais. Galiniai arba šoniniai svirnai su priesvirniais, tvartai dažniausiai vienos patalpos su pusskliaučiais, keturšlaičiais pėdiniais arba gegniniais dvišlaičiais stogais, kluonų stogai dažniausiai pusskliaučiai.

Gyventojai

Šaltiniai

Nuorodos 
 Miesteliai.lt

Švenčionių rajono savivaldybės gyvenvietės